Emil Kio
Emil Teodorovitš Renard-Kio (sünninimi Emil Teodorovitš Hirschfeld; vene keeles Эмиль Теодорович Ренард-Кио; 11. aprill (vkj 30. märts) 1894 Moskva – 19. detsember 1965 Kiiev) oli Nõukogude Liidu tsirkuseartist (mustkunstnik). Kio sündis saksa-juudi proovireisija perekonnas (ema oli pärit Kuldīgast). Mustkunstnikuna hakkas estraadil esinema 1921. aastal, alates 1932. aastast tsirkuseareenil. Aastatel 1961–1965 tegid assistentidena kaasa tema etteastetes Moskva tsirkuses Emil Renard-Kio ja Igor Kio, kes pärast isa surma jätkasid esinemist iseseisvate kavadega. Emil Kio suri detsembris 1965 olles Kiievis külalisetendustel. Ta on maetud Moskvas Novodevitšje kalmistule.